Георг Тракл
Зимна вечер

Превод от немски: Димитър Дублев, —

chitanka.info

По стъклата пада сняг,

звън вечерен в село слезе

и стопаните трапеза

в своя дом подреждат пак.

Пътник по света широк

в тъмното откри вратата.

Благостта с дърво от злато

смуче тука земен сок.

Прагът вкамени скръбта.

Пътникът безшумно влезе.

Наредената трапеза

с хляб и вино заблестя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.